paragraph_text: Bio je saveznik Tohtamišu, kanu Zlatne horde u njegovom ratu s Timur-Lenkom. U kasnu jesen 1386. godine, brojna Timurova vojska napala je Gruziju. Tbilisi je opkoljen i zauzet 22. studenog iste godine, nakon žestoke borbe. Grad je opljačkan, a Bagrat i njegova obitelj zatočeni. Iskoristivši ovu katastrofu, kraljev vazal, vojvoda Aleksandar I. od Imeretije, proglasio se neovisnim vladarom i okrunjen je za kralja Imeretije 1387. godine u samostanu Gelati.